April er en saga blott – en fantastisk måned værmessig. Det var vært knallflotte dager ute i barnehagen – uten kalde fingre og med de bredeste barnesmil…sykler og sandkassa er jo stått opp fra vinteren😊 Barna samarbeider med å sykle, dytte, trekke, hjelpe, sitte på men også øves det på å tåle motgang når det ikke går helt som planlagt. Vi har så vidt beveget oss opp til gapahuken på tur – noe som ga mersmak. Lille Myèrne er superspreke, og med litt ekstra moralsk støtte og motivasjon – så rusler de hele veien opp. Ny opplevelse å samsove i tvilling og trillingvogner. Vi har blitt kjent med Dadda som har vært på besøk til alle babblarna vennene sine – og dette var den siste av figurene vi fordypet oss i i år. Påskeaktiviteter hadde vi litt av på tampen – der det ble tatt med gul maling ute sånn at barna selv kunne velge naturmaterialer de ville gi et påskete uttrykk. Inne på basen har vi byttet ut litt bøker. Vi har sett at barna er blitt superglad i å sitte med bøker, de imiterer figurene i bøker, setter ord på ulike konkreter/bilder og tar med seg bøker de kjenner godt inn i lek og samspill. Skrivebøkene er flittig rablet i – og vi begynner å bli gode på «å legge på plass» før vi tar en ny farge samt rydde før vi starter med en ny aktivitet.

*«17 Mai er vi så glad i, moro vi har fra morgen til kveld»* 😊

**Månedens sanger/eventyr:**

* Månedens eventyr: Gullhår og de 3 bjørner
* Månedens sang:Gullhår-sangen
* Månedens bok: Emma og Thomas føler
* **Praktiske opplysninger:**
* Barnehagens åpningstid: 06.30 – 17.00
* Ta med fylt drikkeflaske hver dag.
* Barna som skal spise frokost må ha med egen niste. Frokost er frem til 08.00.
* Telefonnummer: 94832297
* Mailadresse:

 linn.holmen@skonnordtjernet.no

* HUSK å merke ALT, **ALLTID.**
* Ta med tynn lue til soving

**Viktig datoer:**

* **Barnehagen er stengt:**
* **01.05, 29.05**
* **16.05: Vårfest for barna med 17 Mai tog og grilling**

Mai måned er kort, men likevel innholdsrik med sine merkedager/festdager jevnt gjennom. Fokuset denne måneden vil være fargene rødt, hvitt og blått i ulike settinger og aktiviteter. Vi er opptatt av at barna får bruke sansene i sin kreative utfoldelse og vil tilby ulike materialer som de får forme akkurat som de vil. Vi vil fortsette å gå halve gruppa på tur (5 barn + 2 ansatte på omgang) opp til gapahuken – og kanskje vil noen prøve å sove i hengekøye etter hvert også. Gullhår og de 3 bjørner er med oss hver dag i samling ut Juni måned – med sang, konkreter, bilder og bok på vegg. Denne måneden er det en del merkedager, så her er det bare å holde tunga rett i munn og finstasen nystrøket 😊

Jeg gjennomfører foreldresamtaler i uke 19. Jeg har lagt inn tider for påmelding i kalenderen – og det er viktig at dere setter dere opp, slik at jeg får gjennomført disse ila den uka.

**Rammeplan:** Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling.

|  |  |  |  |  |  |  |
| --- | --- | --- | --- | --- | --- | --- |
| **Danning:***Vi skal støtte barnas aktivitet, engasjement og deltakelse i fellesskapet* | **Livsmestring og helse:***Måltider i barnehagen skal gi barna et grunnlag for å utvikle matglede og sunne helsevaner* | **Mangfold og gjensidig respekt:***Vi skal synliggjøre et mangfold i familieformer og sørge for at barna får sin familie speilet i barnehagen* | **Barn og barndom:***Vi skal ha respekt for barnets opplevelsesverden* | **Barns medvirkning:***Vi skal observere og følge opp alle barns ulike uttrykk og behov* | **Trygg oppvekst:***Vi skal bli kjent med de 4 grunnfølelsene (Glad, trist, redd, sint)* | **Omsorg:***Vi skal arbeide for et miljø som verdsetter barnas egne omsorgshandlinger* |